**Tisztelt Elsőéves Hallgató!**

A Miskolci Egyetem elkötelezett híve a minőségi oktatásnak, melynek szellemében támogatni kívánja a hallgatók kompetenciafejlesztését. Ezzel összefüggésben a Miskolci Egyetem Szervezeti és Működési Szabályzatának III. része, a Hallgatói Követelményrendszer 19. § 2. bek. i) pontja szerint a hallgató kötelezettsége:

*„2022/2023. tanév I. félévtől hallgatói jogviszonyt létesítők esetében – és ezt követően felmenő rendszerben – a Miskolci Egyetem által előírt belépési szintfelmérő teszteket eredményesen teljesíteni. Szükség esetén az intézmény iránymutatása szerint kompetenciafejlesztő kurzusokon részt venni.”*

Tájékoztatom, hogy az ME Bölcsészet- és Társadalomtudományi Kar az osztatlan tanár (OT) szakos és az alap (BA) szakos hallgatók számára (kivéve az Anglisztika magyar nyelvű /angol nyelvű BA képzésre felvett hallgatókat, valamint azon osztatlan szakos hallgatókat, akiknek az egyik szakpárja angol nyelv és kultúra tanára) Szövegértés kompetenciafejlesztő szintfelmérő tesztet és kurzust írt elő.

|  |  |  |  |
| --- | --- | --- | --- |
| **Tárgykód** | **Tárgynév** | **Kredit** | **Követelmény** |
| MEREKKOMPFSZÉ | Szövegértés kompetenciafejlesztő kurzus | 0 | Aláírás megszerzése |

A **MEREKKOMPFSZÉ** kurzusra való besorolás szintfelmérő teszt által történik.

A nappali és levelezős hallgatók számára is **ONLINE** tesztek a Miskolci Egyetem honlapján a Moodle Elearning Rendszerben (<https://elearning.uni-miskolc.hu/zart/login>) érhetők el.

**Nappali tagozatos hallgatók számára:** 2023. 09. 14-én (18.00-20.00-ig)

**Levelező tagozatos hallgatók számára**: 2023. 09. 15-én (18.00-20.00-ig)

A teszt megoldására 40 perc áll a rendelkezésére, így előzetesen alaposan olvassa el a felületen található információkat és csak akkor indítsa el a tesztet, ha felkészült a megírására.

**Hogyan léphet be a Moodle Elearning Rendszerbe?**

A rendszerbe az M365 Office bejelentkezéssel léphet

*„▼Belépés (hallgatói) M365 azonosítóval:▼”*, amelyhez korábban (2023. augusztus végén, szeptember első hetében) a helpdesk@uni-miskolc.hu címről kapott a saját e-mail címére üzenetet (levél tárgya: *Elkészült az új hallgatói fiókod*).

Nagyon fontos, hogy a fent említett levélben megküldött, a **hallgató számára egyedileg generált egyetemi e-mail címet és jelszót** kéri a Moodle Elearning Rendszer!

A teszt sikeres teljesítése esetén Ön megkapja az aláírást, s ezáltal teljesítette a kritérium tárgy követelményeit. Azon hallgatók, akik nem érik el az elvárt eredményt, kötelesek kompetenciafejlesztő kurzuson részt venni, ennek módjáról és időpontjáról az érintetteket későbbiekben tájékoztatjuk.

Dr. Kecskés Judit

tanulmányi dékánhelyettes

ME BTK